Gemini Residence

Gemini Residence er en boligbygning på Islands Brygge, København. Bygningen ligger ved vannet ved Bryggebroen overfor Fisketorvet.  Bygningen er en 42 meter høy ombygd frøsilo som tidligere tilhørte Dansk Sojakagefabrik. 

Frøsiloene ble opprinnelig bygd i 1963, men ble i tiden 2002 – 2005 bygd om til 84 leiligheter ved at leilighetene ble montert på utsiden av siloene, og på den måten ble den ferdige bygningen seende ut som et åttetall ovenfra. Interiøret er beholdt som et nesten tomt rom, og benyttes til lobby, trapper og heiser. På toppen er det lagt et gjennomsiktig tak av texlon.www.emporis.com

Bygningen ble tegnet av arkitektene MVRDV, (Nederland) og JJW Arkitekter, mens NCC stod for selve byggingen.www.archi-tours.dk 

Nær bygningen ligger Wennbergsiloen og Pressesiloen, som også er ombygde siloer som tidligere tilhørte soyakakefabrikken.www.cphx.dk om Gemini Residence 

 Referanser 

 Eksterne lenker 
 Om bygningen fra JJW Arkitekter
 Om bygningen fra MVRDV 

Kategori:Boligbygninger i København
Kategori:Islands Brygge
Kategori:Amager